

# Марат Әхмәтов: Татарстан Республикасында бөртеклеләр уңышын җыю тәмамланып килә, 2% мәйданда җыеп аласы калды

*31.08.2013*


Татарстан Республикасында бөртеклеләр уңышын җыю тәмамланып килә, 2% мәйданда җыеп аласы калды, яисә 35 мең га. Бу хакта бүген ТР Хөкүмәт Йортында узган республика киңәшмәсендә ТР Премьер-министр урынбасары – ТР азык-төлек һәм авыл хуҗалыгы министры Марат Әхмәтов хәбәр итте.

Киңәшмәне Татарстан Республикасы Премьер-министры Илдар Халиков уздырды.

Бу чара гадәттәгечә республиканың барлык муниципаль районнары белән видеоконференцэлемтә режимында узды.


Марат Әхмәтов белдергәнчә, 2,8 млн. тонна бөртекле ашлык сугып алынган. Республика буенча уртача уңыш 1 гектардан 18,5ц тәшкил итә.


Татарстанның Азнакай (26ц/га), Буа (24ц/га), Зәй (21,5ц/га), Әлки (21,3ц/га), Актаныш (21ц/га) муниципаль районнары югары уңыш һәм бөртекле ашлыкны сугып алуны югары дәрәҗәдә булуын күрсәттеләр.


Инвестор-компанияләр арасында иң югары уңыш “Красный Восток-Агро” авыл хуҗалыгы предприятиеләре кырларында алынган.


Марат Әхмәтов шулай ук бүгенге көнгә республикада 440мең гектарда көзге игеннәр чәчелүен хәбәр итте. Ул артта калган районнарны бөртеклеләр уңышын җыюны ашыктырырга чакырды, шул ук вакытта, моның инде гомумән уңыш күләменә йогынтысы булмаячагын белдерде.


*ТР Президенты матбугат хезмәте, Елена Бритвина.*
Марат Әхмәтов: Татарстан Республикасында бөртеклеләр уңышын җыю тәмамланып килә, 2% мәйданда җыеп аласы калды